OpenLLM-France/wikimedia huggingface dataset:
# Tanger-Tetuan

Tanger-Tetuan (arabieraz: طنجة تطوان‎; amazigeraz: Tanja-Tiṭṭawin, ⵜⴰⵏⵊⴰ-ⵜⵉⵟⵟⴰⵡⵉⵏ) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko iparraldean kokatuta dago, 11.570 km$^2$ ditu, 3.157.075 biztanlerekin 2014ko erroldan. Hiriburua Tanger da.
Lau probintzia daude bere barnean:
* Chefchaouen probintzia
* Larache probintzia
* Ouezzane probintzia
* Tetuan probintzia

## Kanpo estekak

* Datuak: Q389777
* Multimedia: Tangier-Tétouan / Q389777
# Taza-Al-Hoceima-Taounate

Taza-Al-Hoceima-Taounate (arabieraz: تازة الحسيمة تاونات‎) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko iparraldean kokatuta dago, 24.155 km$^2$ ditu, 1.807.036 biztanlerekin 2014ko erroldan. Hiriburua Al-Hoceima da.
Lau probintzia daude bere barnean:
* Al-Hoceima probintzia
* Taounate probintzia
* Taza probintzia
* Guercif probintzia

## Kanpo estekak

* Datuak: Q818390
* Multimedia: Taza-Al Hoceima-Taounate / Q818390
# Guelmim-Es Semara

Guelmim-Es Semara (arabieraz: كلميم السمارة‎) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko iparraldean kokatuta dago, 122.825 km$^2$ ditu, 501.921 biztanlerekin 2014ko erroldan. Hiriburua Guelmim da.
Hegoaldeko zatia Mendebaldeko Saharakoa da, Marokoko okupatua.
Lau probintzia daude bere barnean:
* Assa-Zag probintzia
* Es Smara probintzia
* Guelmim probintzia
* Tan-Tan probintzia
* Tata probintzia

## Kanpo estekak

* Datuak: Q529796
* Multimedia: Guelmim-Es Semara / Q529796
# Aaiun-Bojador-Sakia El Hamra

Aaiun-Bojador-Sakia El Hamra (arabieraz: العيون بوجدور الساقية الحمراء‎) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko iparraldean kokatuta dago, 39.480 km$^2$ ditu, 301.744 biztanlerekin 2014ko erroldan. Hiriburua Aaiun da.
Ia eskualde osoa, Tarfaya izan ezik, Mendebaldeko Saharakoa da, Marokoko okupatua.
Lau probintzia daude bere barnean:
* Aaiun probintzia
* Bojador probintzia
* Tarfaya probintzia

## Kanpo estekak

* Datuak: Q818739
* Multimedia: Laâyoune-Boujdour-Sakia El Hamra / Q818739
# Oued Ed-Dahab-Lagouira

Oued Ed-Dahab-Lagouira (arabieraz: وادي الذهب لكويرة‎) Marokoko 16 eskualdetako bat zen, 2015ean Marokoko eskualdeak aldatu ziren arte. Marokoko iparraldean kokatuta dago, 50.800 km$^2$ ditu, 142.995 biztanlerekin 2014ko erroldan. Hiriburua Dakhla da.
Eskualde osoa Mendebaldeko Saharakoa da, Marokoko okupatua.
Lau probintzia daude bere barnean:
* Aousserd probintzia
* Oued Ed-Dahab probintzia

## Kanpo estekak

* Datuak: Q693528
* Multimedia: Oued Ed-Dahab-Lagouira / Q693528
# Joxean Sagastizabal

Joxean Sagastizabal Errazu (Eibar, Gipuzkoa, 1956ko irailaren 5a) euskal idazlea da.

## Biografia

Ekonomia eta maisu ikasketak egin zituen.
1983an Cafe Iruña saria irabazi zuen Jolasean izenburuko nobela laburrarekin.
Bereak dira, halaber, Zerura igotzeko (1986, ipuin-bilduma), Paixibo (1987, eleberria), Inguratuta gatxeuden (1989, ipuin-bilduma) eta Kutsidazu bidea, Ixabel (1994, eleberria). Baserri batera euskara hobetzera doan euskaldun berri baten gorabeherak kontatzen dira azken liburu horretan. Liburua, umorez gainezka, euskal literaturako libururik arrakastatsuena bihurtu da, eta zinemara zein antzerkira eraman da. 2006an liburuaren bigarren partea argitaratu zen: Kutsidazu berriz, Ixabel. Hurrengo urtean, lehen liburuaren gaztelaniazko bertsioa argitaratu zen, Jorge Gimenez Bechek itzulia, Monte arriba, ¡los vascos! izenburuarekin.
Sagastizabalen beste lan batzuk: Zorotariko euskal hiztegia (1996, hitz-jokoen gaineko hiztegi modukoa), Gerturik daukagu odola (2004, eleberria), Nomadak kantari doaz (2006, eleberria).

## Lanak
### Narrazioa

* Jolasean (1983, Elkar)
* Inguratuta gatxeuden (1989, Baroja)
* Gerturik daukagu odola (1999, Pamiela)

### Nobela

* Paixibo (1987, Elkar)
* Ainere Tolosa eta Mikel Sarriegi "Kutsidazu Bidea, Ixabel" antzezten (2004)Kutsidazu bidea, Ixabel (1994, Alberdania)
* Kutsidazu berriz,Ixabel (2006,Alberdania)
* Nomadak kantari doaz (2005, Alberdania)
* Kutsidazu berriz, Ixabel: ad maiorem vasconae gloriam (2006, Alberdania)
* Monte arriba, ¡los vascos! (2008, Alberdania)

### Antzerkia

* Moskatel Team (2005, Kutxa Fundazioa)

### Aforismoak

* Zorotariko euskal hiztegia (1996, Alberdania)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Kutsidazu bidea, Ixabel (filma)
* Kutsidazu bidea, Ixabel (telesaila)
* Kutsidazu bidea, Ixabel (antzezlana)

## Kanpo loturak

* «Joxean Sagastizabal», Literaturaren Zubitegia.
* Kutxidazu bidea, Ixabel liburuaren fitxa, Alberdania argitaletxearen webgunean.
* Datuak: Q12260918
* ↑ Zurriola Antzerki Eskola. (2016). Kutsidazu Isabel 2016. Zurriola ikastola (Noiz kontsultatua: 2022-01-22).
# El Arenal

El Arenal (gazteleraz, Areatza) hainbat lekuren izena da:

## Argentina

* El Arenal (Santiago del Estero).

## Espainia

* El Arenal (Ávila), Gaztela eta Leonko Ávilako udalerria da
* El Arenal (Sevilla), Sevillako barrutia

## Euskal Herria

* Bilboko Areatzako ingururaren gaztelerazko izena.

## Mexiko

* El Arenal (Hidalgoko udalerria)
* El Arenal (Jaliscoko udalerria)

## Nikaragua

* El Arenal natura erreserba
# Yannis Ritsos

Yannis Ritsos (grezieraz: Γιάννης Ρίτσος; Monembasia, Peloponeso, 1909ko maiatzaren 1a - Atenas, 1990eko azaroaren 11) greziar poeta izan zen.
Maiakovskiren futurismotik abiatu zen, Traktorea obraz (1934). 1936tik aurrera, bide argiagoak aukeratu zituen eta konpromisozko literaturari ekin zion. Komunista zen, eta nazien aurkako erresistentzian eta Greziako gerra zibilean parte hartu zuen. Kartzelan eta erbestean egon zen luzaroan. Obra nagusiak: Nire arrebaren kantua (1937), zeina askatasunaren aldeko kantu bihurtu baitzen Metaxasen diktadurapean, Proba (1943), Sonata ilargiaren argitan (1956) eta Greziako mitologiako pertsonaietan oinarrituriko obrak: Oreste (1963). 1977an, Lenin saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q297409
* Multimedia: Yiannis Ritsos / Q297409
# Bauxita

Bauxita harri sedimentario bat da. Aluminio oxidoa hidratatuz osatua da, eta kolore gorrixka du. Lokatz gogorraren antzeko masa eitegabe gisa azaltzen da. Gizakiak aluminioa eta galioa lortzeko erabiltzen duen iturri nagusia da. Ginean, Vietnamen, Australian, Brasilen, Jamaikan, Indonesian, Txinan, Indian, Errusian, Saudi Arabian, Kazakhstanen, Turkian eta Grezian daude bauxita erreserba handienak.
1821ean aurkitu zuen Pierre Berthier frantziar geologoak bauxita, Provenceko Les Baux herritik gertu, Frantziako hegoaldean. Herri horretatik datorkio, hain zuzen, bauxitari izena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Frantsesez) Berthier, Pierre. (1821). «Analyse de l'alumine hydratée des Beaux, département des Bouches-du-Rhóne» Annales des mines 6: 531-534. https://books.google.ru/books?id=53wkLqfF6tQC&pg=PA531&redir_esc=y#v=onepage&q&f=false.
* ↑ (Ingelesez) Burgess, Nate. (2015). «March 23, 1821: Bauxite Discovered» Earth: The Science Behind the Headlines.

## Kanpo estekak

* Datuak: Q102078
* Multimedia: Bauxite / Q102078
# Piprites pileata

Piprites pileata Piprites generoko animalia da. Hegaztien barruko Tyrannidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Piprites
* Tyrannidae

## Kanpo estekak

* World Bird Names
* Datuak: Q1039934
* Multimedia: Piprites pileata / Q1039934
* Espezieak: Piprites pileata
# Areatza (Bilbo)

    Artikulu hau Bilboko inguruneari buruzkoa da; beste esanahietarako, ikus «Areatza (argipena)».
Areatza Bilboko hiribilduaren ingurune historiko bat da, Zazpi Kaleen aurreko partea Ibaizabal ibaiarekin mugan, aisialdirako eta paseorako gunea Bilboko itsasadarraren ondoan 19. mendetik. Areatzan aurkitzen diren punturik nabarmenenak dira 21. mendean Areatzako parkea (kioskoarekin), Arriaga antzokia, Areatzako pasealekua eta Areatzako zubia.

## Historia eta geografia

Areatza, izenak esaten duen bezala, harea gunea izan zen, Zamudioko Ateraino barneratzen zen ibaiaren parte bat, agerian itsas-behera zenean. Hondartza baten antzekoa zen, itsasontzien geralekua eta ontziola batzuentzako tokia ere.
1483an, Kontzejuak Areatzara eta San Nikolaseko errebalera begira zegoen ibarrean hasi zuen hiribilduaren zabalgunea. Askao eta San Nikolas auzoak sortu ziren, gero Posta kalea eta Bidebarrieta kalea bilakatu ziren eremuetan. Ibaizabalen ibarrean 1513an kaia eraiki zen 600 egurrezko zutoinekin, eta 16. mendeko beste dokumentu batzuek bertan egiten ziren merkataritza forma desberdinak aipatzen dituzte, baina aldi berean inguru ireki gisa zaintzeko lanak hartu ziren.
1848an Areatzako zubia ireki zen.

## Eraikin interesgarriak

Areatzan daude honako eraikin, eta leku nabarmenak:
* Areatzako parkea.
* Areatzako kioskoa.
* Areatzako estalpe edo tingladoak.
* Areatzako zubia.
* Udaletxeko zubia.
* San Nikolas eliza.
* Areatzako kaia.
* Areatzako zubia eta parkea. Atzean San Nikolas eliza ageri da.
* Areatzako parkea
* Areatzako kioskoa.
* Udaletxeko zubia.
* Areatzako kaia.

## Erreferentziak

* ↑ «El Arenal | Bilbao. Guia para conocer Bilbao» web.archive.org 2014-10-16 (Noiz kontsultatua: 2025-02-18).
* ↑ (Gaztelaniaz) Salazar Arechalde, José I.. (2010). [https://web.archive.org/web/20141017074855/http://www.euskomedia.org/PDFAnlt/zainak/33/33361373.pdf «El Arenal: puerto y paseo de Bilbao en el siglo XVIII»] Zainak (Eusko Ikaskuntza) (33): 361-373..
* ↑ «BilbaoIzan, ARENAL, PUENTE DEL» www.bilbao.eus (Noiz kontsultatua: 2025-02-18).

## Kanpo estekak

* Datuak: Q17519438
* Multimedia: El Arenal (Bilbao) / Q17519438
# Chivu Stoica

Chivu Stoica (Smeeni, 1908ko abuztuaren 8a – Bukarest, 1975eko otsailaren 18a) errumaniar politikaria izan zen, Errumaniako lehen ministro 1955etik 1961era eta estatuburua 1965etik 1968ra.
Hamabi urterekin etxetik alde egin zuen eta estatuko trenbideetan mutil izan zen. 1921ean Bukarestera iritsi zen eta kalderero lanetan aritu zen. Han Nekazarien Alderdi Nazionalarekin bat egin zuen eta 1931n Errumaniako Alderdi Komunistan sartu zen. Gheorghe Gheorghiu-Dejen lagun egin zen eta grebak antolatu zituzten elkarrekin. Stoicari hamabost urteko espetxe-zigorra ezarri zioten 1934an.
Alderdi Komunistako batzorde zentraleko kide izan zen 1945etik 1975era, politburoko kide izateaz gain. 1955etik 1961era lehen ministro izan zen, eta 1965etik 1967ra Estatu Kontseiluko presidente edo estatuburu.
Ehizarako fusil baten buruan tiro eginda hil zen. Bere heriotza suizidiotzat jo zen.
* Datuak: Q309993
* Multimedia: Chivu Stoica / Q309993
# Gheorghe Gheorghiu-Dej

Gheorghe Gheorghiu-Dej (Bârlad, Vaslui konderria, 1901eko azaroaren 8a - Bukarest, 1965eko martxoaren 19a) errumaniar politikari komunista izan zen. Errumaniako buruzagi komunista izan zen 1947tik hil zen arte.
1930eko hamarkadaren hasieratik bere aktibismo komunista hasi zen. Bigarren Mundu Gerran Ion Antonescuren erregimenak kartzelatu egin zuen. Gerraren ondoren komunistek boterea lortu zuten. 1947ko abenduan, Gheorghiu-Dej eta Petru Groza lehen ministroak Migel erregearen abdikazioa behartu zuten. Une horretatik, de facto Errumaniako liderra izan zen eta Errumania Sobietar Batasunarekiko estatu satelite leialenetako bat bihurtu zuen.
Errumaniako Alderdi Komunistaren idazkari nagusia (1944-1965), Ministroen Kontseiluko presidentea (1952-1965) eta Estatu Kontseiluko presidentea (1961-1965) izan zen.
* Datuak: Q294072
* Multimedia: Gheorghe Gheorghiu-Dej / Q294072
# Disolbatzaile

Disolbatzailea solutu bat disolbatzeko gai den substantzia da. Disoluzio batean kantitate handienean dagoen osagaia izan ohi da, gehienetan likidoa. Disolbatzaileak disoluzioaren egoera fisikoa ezartzen du, horregatik, disoluzioaren egoera fisiko berean dagoen osagaia dela esaten da.
Disolbatzailearen molekulek solutuarenak inguratu eta elkarrekintzak izaten dituzte haiekin. Prozesu hau solbatazioa bezala ezagutzen da. Solutu polarrak disolbatzaile polarretan disolbatuko dira dipoloen arteko elkarrekintza elektrostatikoen eraginez. Solutu apolarrak aldiz, disolbatzaile apolarretan dipolo induzituen arteko elkarrekintzen bidez.
Disolbatzaile unibertsala ura da.

## Disolbatzaileen sailkapena

* Disolbatzaile polarrak: hodei eletronikoaren banaketa asimetrikoa duten molekulek osatutako substantziak dira. Molekulak distantzia batez banandutako polo positibo eta polo negatibo bat ditu. Dipolo iraunkor bat dago. Disolbatzaile polarren adibide klasiko bat ura da. Pisu molekular baxuko alkoholak ere talde honen barruan daude. Disolbatzaile polarren barnean bi azipitalde bereizten dira:
** Disolbatzaile polar protikoak: O-H edo N-H loturak dituzte. Esaterako, ura (H-O-H), etanola (CH$_3$-CH$_2$-OH) eta azido azetikoa (CH$_3$-C(=O)OH)
** Disolbatzaile polar aprotikoak: O-H eta N-H lotura gabekoak. Adibidez, azetona (CH$_3$-C(=O)-CH$_3$)
* Disolbatzaile apolarrak: normalean substantzia organikoak izaten dira eta hauetan molekulen hodei elektronikoaren banaketa simetrikoa da. Hori dela eta, substantzia hauen molekulek ez dute ez polo positibo ez negatiborik. Ezin dira dipolo iraunkorrak kontsideratu, baina honek ez du esan nahi lotura batzuk polarrak izango direnik. Dena molekulen geometriaren araberakoa izango da. Bere loturen momentu dipolar indibidualak orekatuta badaude, molekula apolarra izango da. Mota honetako disolbatzaile batzuk: dietileterra, kloroformoa, bentzenoa, toluenoa, xilenoa, zetona, hexanoa, ziklohexanoa eta karbono tetrakloruroa dira.

## Ikus, gainera

* Solutua
* Disoluzioa

## Kanpo estekak

* Datuak: Q146505
* Multimedia: Solvents / Q146505
# Areatzako parkea

Areatzako parkea Bizkaiko Bilbo hiriburuan dagoen parkea da. Zazpikaleak auzoaren sarreran dago, Areatzako zubia, Areatzako kaia eta Arriaga antzokiaren alboan.
* Areatzako kioskoa.
* Areatzako parkea.
* Balendin Enbeitaren irudia.
* Areatzako iturria.
* 1902ko Areatzako parkea irudikatzen duen margolana.

## Kanpo estekak

* Datuak: Q132456306
* Multimedia: Areatza park / Q132456306
# Millonarios FC

Millonarios Fútbol Club Kolonbiako talde ezaguna da, Bogotá hiriburukoa. Kolonbiako 14 liga irabazi ditu baina nazioarte mailan Kluben arteko Munduko Kopa txikian lortu zuen garaipena baino ez du.

## Palmaresa
### Kolonbian: 20

* Kolonbiako futbol liga (15): 1949, 1951, 1952, 1953, 1959, 1961, 1962, 1963, 1964, 1972, 1978, 1987, 1988, 2012 (F), 2017 (F)
** Finalización (F)
* Kolonbiako futbol kopa (4): 1952-53, 1963, 2011, 2022.
* Kolonbiako Superliga (1): 2018.

### Nazio artean: 3

* Kluben arteko Munduko Kopa txikia:
** Txapelduna (1): 1953.
** Finalista (1): 1952.
* Libertadores Kopa:
** Final erdiak (3): 1960, 1973, 1974.
* Hego Amerikako Kopa:
** Final erdiak (2): 2007, 2012
* Merconorte Kopa (1): 2001.
* Simon Bolivar (1): 1972

## Kanpo estekak

* (Gaztelaniaz) Millonariosen webgunea
* Datuak: Q391984
* Multimedia: Millonarios Fútbol Club / Q391984
# Ramón de Llano

Ramón de Llano eta Chávarri (Lanteno, Aiara, Araba, XVIII. mendea — Madril?, XIX. mendea) euskal merkatari, esklabo trafikatzaile eta politikaria izan zen.

## Bizitza

1800ean Mexikon finkatu zen, eta bertan merkataritza-etxe bat sortu zuen Manuel de Llano anaiarekin. Habanarekin eta Veracruzekin harremanak zituen eta Zanzibar, Mozambike eta Ghanatik ekartzen zituen esklaboen trafikoan aritzen zen, guztia Parisko bankuek finantziatua, produktu frantsesen kontrabandoarekin.
1816an Ramon eta Manuel Londresera joan ziren, gero Parisera eta 1819an Bartzelonara, non merkataritza-etxe berri bat ezarri zuten, elkarrekin zuzendu zutena Manuel 1829an hil zen arte. Ehungintza eta pattar fabrikak zituen. Liberal aitortua, hirurteko liberalean Emprestito Nazionalaren Kataluniako ordezkari (1820) eta Milizia Nazionalaren Bartzelonako komandante (1821) izendatu zuten. 1834ko Errege Estatutua onartu ondoren, Gorteetako diputatu hautatu zuten Bartzelonako probintzia ordeztuz. 1837an Madrilera joan zen bizitzera eta 1838an Llano y Cía enpresa sortu zuen, Estatuarekin kontratu bat sinatuz, bolboraren, sufrearen eta Espainiako kostaldeetako gatzaren ustiapena bideratzeko.

## Bibliografia

* Piqueras, José Antonio (2021). Negreros. Españoles en el tráfico y en los capitales esclavistas. Catarata.

## Kanpo estekak

* Diputatuen Kongresuko fitxa
Luanda errorea in Modulu:Navbox at line 15:table index is nil.
# Martin Maister

Martin Maister XVIII. mendeko zuberotar apaiza eta euskal idazlea zen.

## Bizitza

Bere bizitzari buruz oso datu gutxi dira ezagunak. Basabürüa eskualdeko Ligi herriko erretore izan zen.

## Lanak
### Erlijioa

* Jesu-Kristen Imitacionia (Paue, 1757) da ezagutzen den bere lan bakarra. Kempisen Jesu Kristoren imitazioa izeneko liburuaren lehen itzulpena genuke zubereraz, ondoren Emmanuel Intxauspek zubererara ere itzuli zuen eta. Obra erlijioso honek arrakasta handia izan zuen garai haietan eta euskaraz ere hainbat itzulpen egin ziren.
Bigarren edizio bat ere ezagutzen da (Oloroe-Donamaria, 1838) eta aurrekoaren kopia hutsa da.
Piarres Lafittek liburu honi oso kritika ona egin zion eta hizkuntza aberatsa darabilela aipatu, Tartasen gainetik jarriz.
Bestetik, Aranbillagaren itzulpenarekin (lapurteraz idatzia) konparatzen badugu, Zuberoako hizkera atzeratuago geratu dela ikus daiteke, erregistroan eta berrikuntzetan ziurrenik.
Davantek bere erreferentziazko antologian liburuko sar-hitza (Iakurzaliari) jasotzen du; hitzaurre hori euskaraz zein latinez egin zuen eta bietan ezagutza handia erakusten du.

## Iturriak

* Jean-Louis Davant: Zuberoako literaturaz. Antologia laburra, Euskaltzaindia, Bilbo, 2008; 23-26.or.

## Erreferentziak

* ↑ Zenbait iturrik Maizter ere idazten dute.
* ↑ Liburua Klasikoen gordailuan.
* ↑ Ikus Jesukristoren Imitazioa artikulua.
* ↑ Eskualdunen Loretegia. XVI-garren mendetik hunateko liburuetatik bildua. Lehen zatia (1645-1800), 1931, Lasserre, Baiona; aipamena 101-104 orrialdeetan.
* ↑ «Maister, Martín - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2025-02-14).

## Ikus, gainera

* Jesukristoren Imitazioa
* Piarres Lafitte
* Joan Tartas

## Kanpo loturak

* Iturrietan aipatutako liburua pdf.n.
* «Martin Maister», Literaturaren Zubitegia.
* Maister Joxemiel Bidadorren lumatik.
* Liburuaren faksimila.
* Datuak: Q12263162
# Maria Gorosarri González

Maria Gorosarri González (Durango, Bizkaia, 1978ko otsailaren 6a) EHUko irakaslea da. Albisteen kalitatean aditua da, bere ikerketa-lerroak kalitatezko kazetaritza eta komunikazio feminista dira.

## Biografia

Kazetaritzan eta Zuzenbidean lizentziatua eta komunikazioan doktore europarra da. Kazetari eta komunikazio-arduradun moduan lan egin eta gero, ikertzaile karreraren urte gehienak Berlingo Freie Universitat-en egin ditu.
Topagunea Euskara Elkarteen Federazioko Hedabide Saileko sustatzailea eta komunikazio-arduraduna izan zen (2005-2006). Hainbat urte “Albisteen kalitatea: Euskadi Irratia, ETB1 eta Euskaldunon Egunkaria-Berria” Doktorego Tesia prestatzen eman zituen. UEUko uztaileko ikastaroetako prentsa-bulegoan (2002-2004) eta Euskarazko Kazetaritzaren 1. Kongresuan (2004) ere komunikazio-arduradun moduan jardun izan zuen. Kazetari legez, ordea, Anboto astekarian eta Anboto Irratian (Durangaldeko Herri Komunikabideak) ibili zen, zenbait hedabidetan kolaboratu izanaz gain (Argia, Aizu!, Euskaldunon Egunkaria…).
UPV/EHUko Fotokazetaritza irakaslea da. “Europako Hizkuntza Gutxituen Hedabideak eta Kazetaritza (HEKA)” ikerketa-proiektuko kidea ere bada.

## Lanak

Hainbat liburu eta artikulu idatzi ditu.
* 2021 Contra la banalización del feminismo
* 2020 Orain 80 urteko etorkizuna
* 2018 Hartzaileek albisteen kalitatea saritzen dute?
* 2017 Objetividad no es neutralidad: la norma objetiva como método periodístico
* 2014 Kalitate-indizeak euskarazko kazetaritzan
* 2013 Albisteen kalitatea : euskadi irratia, ETB1 eta euskaldunon egunkaria
* 2012 Komunikazio-enpresa: Kalitatea, helburu eta xede
* 2011 Albisteen kalitatea : euskadi irratia, ETB1 eta euskaldunon egunkaria-berria (research on basque media's news quality)
* 2010 No lloréis, lo que tenéis que hacer es no olvidarnos
* 2008 Euskal Herriko prentsa, XVIII. mendetik 1945era
* 2006 Euskerazko tokiko hedabideen kalitatea

## Erreferentziak

* 1 2 Maria González Gorosarri | Artizarra. (Noiz kontsultatua: 2020-02-17).
* ↑ «CV María González Gorosarri , Revista Latina de Comunicación Social.» www.revistalatinacs.org (Noiz kontsultatua: 2021-06-18).
* ↑ Maria Gorosarri. (Noiz kontsultatua: 2021-06-18).
* ↑ «Maria González Gorosarri - Google Scholar Citations» scholar.google.com (Noiz kontsultatua: 2020-02-18).
* ↑ «Presentación de ‘Contra la banalización del feminismo’» andra.eus 2021-11-05 (Noiz kontsultatua: 2021-11-12).
* ↑ «Durango 1936 Kultur Elkartea» durango1936.org (Noiz kontsultatua: 2020-10-22).
* ↑ (Gaztelaniaz) DETERMINAR, SIN. «Reseña. No lloréis, lo que tenéis que hacer es no olvidarnos» www.euskonews.eus (Noiz kontsultatua: 2020-02-18).

## Kanpo estekak

* Maria Gonzálezen twitter helbidea
* Maria Gonzálezen bloga
* Feminismoa eta bakearen eraikuntza Euskal Herrian. Bideoa
* Argia astekarian elkarrizketa
* Bideoa
* Berria egunkaria elkarrizketa
* Elkarrizketa: Emakumeok eskubideak lortu ahala, gure aurkako erreakzioa bortzitzagoa izan da Anboto, 2021.11.19
* Elkarrizketa: Euskarazko hedabideetan ustezkokeria gutxiago dago Berria, 2025.02.18
* Datuak: Q81507972
* Multimedia: Maria Gorosarri González / Q81507972